Praktikalepingu lisa 1

NTR0520 Erialapraktika I

Praktikajuhend

|  |  |
| --- | --- |
| **Õppeaine kood ja nimetus**: | |
| 1. Maht | **9 EAP** (1 EAP võrdsustatakse üldjuhul 26 tunni tööga, sh iseseisev töö mis kulub näiteks praktikaaruande koostamisele; kolledžis toimub praktika nädalatundidega 0-4-2) |
| 1. Kontrollivorm | Arvestus |
| 1. Erialapraktika korraldus ja arvestamine | * 1. Erialapraktika toimub üldjuhul kolledžis, kokkuleppel on võimalik läbida ka ettevõtetes, firmades, asutustes. Praktika tööülesanded peavad vastama õppekava raames läbitud eriala spetsiifikale.   2. Praktika sisu ja koht kooskõlastatakse eelnevalt erialapraktika kuraatoriga.   3. Erialapraktika maht ainepunktides määratakse õppekavaga.   4. Praktika arvestamiseks esitab üliõpilane vähemalt 3 tööpäeva enne kaitsmist oma eriala praktika kuraatorile vormikohase avalduse, juhendaja hinnangu ja praktikaaruanne-tööpäevik (töö maht tundides ja juhendaja allkiri). Üliõpilane kaitseb oma praktikat esitlusega avalikul seminaril. |
| 1. Erialapraktika eesmärgid | Erialaste tööülesannete täitmine erinevates olukordades rõhuasetusega tööde  kvaliteedile; ratsionaalsete ja õigete töövõtete valdamine; isikuomaduste ja hoiakute järjekindel kujundamine. |
| 1. Praktika eriala-spetsiifilised õpiväljundid | Üliõpilane oskab kasutada õppetöös omandatud teadmisi ja oskuseid praktikas; valida õige lahenduse/tarkvara ülesande (ülesannete) lahendamiseks; valdab meeskonnatöö põhioskusi.  Läbitud õppeained:  RAM0570 Digikirjaoskus, RAM0800 Digitaalloogika ja –süsteemid, NTR0290 Side, NTR0450 Inseneriinformaatika, RAM0531 Multimeedia, RAM0620 Programmeerimine, RAH1230 Meeskonnatöö ja juhtimine ning RAH1220 Suhtlemispsühholoogia.  Üliõpilane rakendab oma tegevuses IKT-vahendeid; tunneb programmeerimise põhioperatsioone; oskab kasutada funktsionaalseid loogikalülitusi; omab ülevaadet tabeltöötlusvahendite andmeanalüüsi võimalustest; oskab algtasemel koostada ja redigeerida visandeid ja jooniseid SketchUp'is ja AutoCAD’is; oskab luua, redigeerida ja kasutada multimeedia elemente (tekst, graafika, animatsioon, heli, video), teab meeskonna toimimise põhialuseid ning saab aru meeskonnatöö kasutamise näidustustest organisatsioonis; analüüsib erinevate tegurite mõju inimeste käitumisele organisatsioonis; teab koostöö kujunemise põhimõtteid ning arvestab neid meeskonna kujundamisel, tunneb psühholoogilisi grupiprotsesse ning oskab rakendada neid teadmisi meeskonnatöös. |
| 1. Erialapraktika hindamis-kriteeriumid | Praktika arvestamiseks vähemalt 3 tööpäeva enne kaitsmist esitatakse praktikaaruanne-tööpäevik, mis peab sisaldama ülevaadet tehtud tööst, kasutatud meetodite ja vahendite kirjeldust, tehtud töö tulemusi ning hinnangut, töö maht tundides ja juhendaja hinnang.  Arvestus toimub praktika kaitsmine esitluse alusel, kus üliõpilane peab oskama püstitatud ülesannet kirjeldada, valitud lahendusmeetodeid põhjendada, teha praktika analüüsi, vastata komisjoni küsimustele. Praktika hindamisel võetakse arvesse praktika ülesande täitmise tulemuslikkust, praktikaaruande kaitsmist ja praktikakohapoolset hinnangut praktikaülesande täitmisel. Seejärel praktika on „arvestatud”.  Praktika on „mittearvestatud” juhul kui:   * praktika ei ole läbitud; * praktikadokumendid ei ole vormistatud; * praktikaaruanne ei ole kaitstud. |
| 1. Praktika leping | * 1. Väljaspool kolledžit toimuva praktika kohta sõlmitakse kolmepoolne leping praktikandi, praktikakoha ja ülikoolipoolse esindaja vahel (ülikooli esindab reeglina spetsialiseerumisega seotud instituudi direktor).   2. Praktikandi töö tasustamise otsustab praktikakoht (v.a intellektuaalse omandi tekkimise korral). |